BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/23-02/02
URBROJ: 2111-2-4-01-23-5

Z  A  P  I  S  N  I  K
sa 14. sjednice Upravnog vijeća Češkog dječjeg vrtića Končanica, održane dana 12. listopada 2023. godine u prostorijama Područne osnovne škole u Končanici, Končanica 341, s početkom u 15:00 sati.
Nazočni članovi: Marija Kubišta, Mira Čukelj i Mateja Finek.
Odsutni članovi: Nikolina Santo i Maja Janda Starčević-opravdano.
Ostali nazočni: Gordana Tomašek – ravnateljica Češkog dječjeg vrtića Končanica, Dalibor Tomašek – pročelnik Jedinstvenog upravnog odjela Općine Končanica, Ivana Valenta – direktorica Komunalac Končanica d.o.o. i ujedno voditeljica računovodstva Vrtića i Oto Janda – službenik Općine Končanica i ujedno zapisničar.
Jednoglasno je usvojen slijedeći dopunjeni
D N E V N I  R E D:
1.  Usvajanje zapisnika sa 13. sjednice Upravnog vijeća,
2.  Razmatranje te usvajanje Plana i programa rada Češkog dječjeg vrtića Končanica za 
     2023/2024. godinu,
3. Razmatranje te usvajanje kurikuluma Češkog dječjeg vrtića Končanica,
4. Utvrđivanje prijedloga Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću,
5. Utvrđivanje prijedloga osnovice za obračun plaće radnika zaposlenih u Češkom dječjem vrtiću Končanica,
6. Razno.

Ad 1.) Usvajanje Zapisnika sa 13. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 13. sjednice Upravnog vijeća održane dana 14. rujna 2023. godine, te su jednoglasno donijeli slijedeći
ZAKLJUČAK: Usvaja se Zapisnik sa 13. sjednice Upravnog vijeća održane dana 14. rujna 2023. godine.

Ad 2.) Razmatranje te usvajanje Plana i programa rada Češkog dječjeg vrtića Končanica za 2023/2024. godinu
Ovu točku pojasnila je ravnateljica. Prijedlog Plana i programa rada Češkog dječjeg vrtića Končanica za radnu 2023.-2024. godinu dobili su svi članovi zajedno sa sazivom. Kao i svake godine tako i ove na početkom pedagoške godine donosi se Plan i program rada za pedagošku godinu. Ove godine ukupno je upisano 21 dijete. Svi ostali dijelovi Plana i programa ostali su u istim okvirima kao i prethodnih godina. Ovaj Plan uputit će se osnivaču na razmatranje i usvajanje.
Članovi Upravnog vijeća nakon kraće rasprave složili su se sa prijedlogom Plana i programa rada Češkog dječjeg vrtića Končanica za pedagošku 2023./2024. godinu.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Plan i program rada Češkog dječjeg vrtića Končanica za pedagošku 2023./2024. godinu

Ad 3.) Razmatranje te usvajanje Kurikuluma Češkog dječjeg vrtića Končanica
Ovu točku pojasnila je ravnateljica. Prijedlog Kurikuluma Češkog dječjeg vrtića Končanica za razdoblje 2023.-2028. godine dobili su svi članovi zajedno sa sazivom. Kurikulum predstavlja kao tijek života, opisuje specifičnosti sredine u kojoj živimo. Donosi se na razdoblje od 5 godina. On se radi za svu djecu odnosno predškolsku, školsku kao i srednješkolsku. 
Članovi upravnog vijeća nisu imali primjedbe na prijedlog Kurikuluma Češkog dječjeg vrtića Končanica.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Kurikulum Češkog dječjeg vrtića Končanica za razdoblje 2023.-2028.

Ad 4.) Utvrđivanje prijedloga Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću
Ovu točku uvodno je pojasnila predsjednica. Prijedlog Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću dobili su svi članovi zajedno sa sazivom. 
Dalibor Tomašek – pročelnik Jedinstvenog upravnog odjela Općine Končanica kazao je kako je izvršena analiza plaća u susjednim vrtićima. Predloženi su novi koeficijenti a isto tako predlaže se i nova osnovica za obračun plaće. U povećanje koeficijenata ukalkulirano je i povećanje minimalca koje bi išlo od iduće godine. 
Ravnateljica se nadovezala na ovu točku a vezano uz donijetu Odluku o dodjeli sredstava za fiskalnu održivost dječjih vrtića za pedagošku 2023./2024. a što je dopunio i pročelnik. Navedenom Odlukom dobit će se sredstva iz državnog proračuna za fiskalnu održivost dječjih vrtića. Podaci za obračun uzeti su iz prethodne odnosno radne 2022/2023. godine. Podaci će se vjerojatno mijenjati s obzirom da je ove godine upisano 21 dijete.
Članovi Upravnog vijeća složili su se sa prijedlogom Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica te će se ovaj prijedlog uputiti osnivaču na davanje suglasnosti a sukladno članku 45. Statuta. 

Ad 5.) Utvrđivanje prijedloga osnovice za obračun plaće radnika zaposlenih u Češkom dječjem vrtiću Končanica
Ovu točku pojasnila je predsjednica. Prijedlog Odluke dobili su svi članovi zajedno sa sazivom. Osnovica je usklađena sa osnovicom državnih službenika. Prijedlog je da ona iznosi 902,08 eura.
Članovi Upravnog vijeća složili su se sa prijedlogom Odluke o osnovici za obračun plaća radnika zaposlenih u Češkom dječjem vrtiću Končanica te će se ovaj prijedlog uputiti osnivaču na davanje suglasnosti a sukladno članku 45. Statuta. 

Ad 6.) Utvrđivanje prijedloga Izmjena i dopuna Financijskog plana Češkog dječjeg vrtića Končanica za 2023. godinu
Ovu točku pojasnila je Ivana Valenta, voditeljica računovodstvenih poslova. Prijedlog izmjena i dopuna financijskog plana Češkog dječjeg vrtića Končanica za 2023. godinu dobili su svi članovi neposredno prije početka sjednice. Navedenim izmjenama planira se povećanje troškova za doprinose, računalne usluge, materijal za redovno poslovanje, namirnice, dimnjačarske i ekološke usluge te za usluge tekućeg i investicijskog održavanja. Planira se smanjenje troškova na izdacima za sitan inventar. Prvobitni prijedlog Financijskog plana bio je 77.506,81 Eura a sada se planira u iznosu od 86.619,75 Eura, odnosno povećanje za 9.11,94 Eura. 
Članovi Upravnog vijeća složili su se sa prijedlogom Izmjena i dopuna Financijskog plana Češkog dječjeg vrtića Končanica za 2023. godinu te će se ovaj prijedlog uputiti osnivaču na davanje suglasnosti odnosno uvrštavanjem u njihove izmjene i dopune Proračuna Općine Končanica za 2023. godinu.

Ad 7.) Razno
Kako rasprave po ovoj točki nije bilo, predsjednica se zahvalila svima na konstruktivnom radu i zaključila rad ove sjednice Upravnog vijeća u 15:40 sati.

               Zapisnik sastavio:                                                    	Predsjednica Upravnog vijeća:
                 Oto Janda, v.r.                                                                      	Marija Kubišta, v.r.

